proxectonos/corpus_dominio_legal_administrativo_tmp huggingface dataset:
RESOLUCIÓN do 20 de xuño de 2018 pola que se dá publicidade ás axudas destinadas á reparación de danos causados polos incendios que se produciron en Galicia durante o mes de outubro de 2017 nos establecementos turísticos, concedidas ao amparo da sección terceira da Orde conxunta do 27 de outubro de 2017 pola que se establecen as bases reguladoras e a convocatoria de axudas previstas polo Decreto 102/2017, do 19 de outubro, de medidas urxentes de axuda para a reparación de danos causados polos incendios que se produciron en Galicia durante o mes de outubro de 2017 (TU100B).
Axencia Turismo de Galicia — III. Outras disposicións — 29/06/2018

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, no artigo 13.4 da Lei 4/2006, do 30 de xuño, de transparencia e boas prácticas na Administración pública galega, así como na base 11 das bases reguladoras da convocatoria,
Facer público no
Diario Oficial de Galicia
e na páxina web da Axencia Turismo de Galicia (http://turismo.xunta.es//) o resultado do proceso de concesión de subvencións previstas con cargo á aplicación orzamentaria 04 A2 761A 770.0, proxecto 2015 00005, crédito orzamentario 500.000.00 € que figuran no anexo desta resolución, concedidas ao amparo da sección 3ª da Orde conxunta do 27 de outubro de 2017 pola que se establecen as bases reguladoras e a convocatoria de axudas previstas polo Decreto 102/2017, do 19 de outubro, de medidas urxentes de axuda para a reparación de danos causados polos incendios que se produciron en Galicia durante o mes de outubro de 2017.
Santiago de Compostela, 20 de xuño de 2018
RESOLUCIÓN do 20 de xuño de 2018 pola que se dá publicidade ás axudas destinadas a concellos de Galicia para a reposición da sinalización afectada polos incendios, concedidas ao amparo da sección segunda da Orde conxunta do 27 de outubro de 2017 pola que se establecen as bases reguladoras e a convocatoria de axudas previstas polo Decreto 102/2017, do 19 de outubro, de medidas urxentes de axuda para a reparación de danos causados polos incendios que se produciron en Galicia durante o mes de outubro de 2017 (TU100A).
Axencia Turismo de Galicia — III. Outras disposicións — 29/06/2018

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, no artigo 13.4 da Lei 4/2006, do 30 de xuño, de transparencia e boas prácticas na Administración pública galega, así como na base 11 das bases reguladoras da convocatoria,
Facer público no Diario Oficial de Galicia e na páxina web da Axencia Turismo de Galicia (http://turismo.xunta.es//) o resultado do proceso de concesión de subvencións previstas con cargo á aplicación orzamentaria 04 A2 761A 760.0, proxecto 2016 00002, crédito orzamentario 500.000.00 €, que figuran no anexo desta resolución, concedidas ao amparo da sección 2ª da Orde conxunta do 27 de outubro de 2017 pola que se establecen as bases reguladoras e a convocatoria de axudas previstas polo Decreto 102/2017, do 19 de outubro, de medidas urxentes de axuda para a reparación de danos causados polos incendios que se produciron en Galicia durante o mes de outubro de 2017.
Santiago de Compostela, 20 de xuño de 2018
EXTRACTO da Resolución do 14 de xuño de 2018 pola que se aproban as bases que rexerán a convocatoria pública de dúas bolsas de estadía na Casa de Velázquez en Madrid e se anuncia a súa convocatoria.
Consello da Cultura Galega — III. Outras disposicións — 29/06/2018

BDNS (Identif.): 405158.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Españois ou nacionais dun Estado membro da Unión Europea que están en posesión ou en condicións de obter un título de licenciado ou de grao e que rematasen os seus estudos no curso académico 2007/08 ou posterior.
Segundo. Obxecto
O establecemento das bases reguladoras e das condicións polas cales se rexerá a convocatoria das bolsas de estadía na Casa de Velázquez en Madrid, na cal se detallan os requisitos específicos que deben reunir os solicitantes, coa finalidade de contribuír á especialización na súa formación académica, profesional e investigadora.
Terceiro. Bases reguladoras
Resolución do 14 de xuño de 2018 pola que se aproban as bases que rexerán a convocatoria pública de dúas bolsas de estadía do Consello da Cultura Galega na Casa de Velázquez en Madrid e se anuncia a súa convocatoria.
Cuarto. Contía
Financiaranse estas bolsas con cargo ás aplicacións orzamentarias 03.01.111D.480.0 e 03.01.111D.480.4 dos orzamentos xerais da Comunidade Autónoma de Galicia para o ano 2018, por un importe total de seis mil euros (6.000,00 euros), que se destinarán ao pagamento das mensualidades dos bolseiros e das cotas da Seguridade Social, respectivamente. A contía mensual que percibirá cada bolseiro será de mil euros mensuais (1.000,00 euros).
Quinto. Prazo de presentación de solicitudes
O prazo de presentación de solicitudes será dun mes, que empezará a contarse a partir do día seguinte ao da publicación desta resolución no Diario Oficial de Galicia.
Santiago de Compostela, 14 de xuño de 2018
EXTRACTO da Orde do 19 de xuño de 2018 pola que se modifica a Orde do 19 de decembro de 2017 pola que se establecen as bases polas cales se rexerá a concesión da axuda económica, a través da tarxeta Benvida, para as familias con fillas e fillos nadas/os no ano 2018 e se procede á súa convocatoria.
Consellería de Política Social — III. Outras disposicións — 29/06/2018

BDNS (Identif.): 377105.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da orde cuxo texto completo se pode consultar na Base nacional de subvencións (http://www.pap.minhap.gob.es/bdnstrans/index):
Primeiro. Obxecto
Esta orde amplía os supostos de aplicación da Orde do 19 de decembro de 2017 pola que se establecen as bases polas cales se rexerá a concesión da axuda económica, a través da tarxeta Benvida, para as familias con fillas e fillos nadas/os no ano 2018 e se procede á súa convocatoria.
Segundo. Persoas beneficiarias
Ao abeiro da modificación inclúense entre os beneficiarios as persoas que teñan constituída unha adopción ou estean declaradas en situación de garda con fins adoptivos dun ou máis nenos/as entre o 1 de xaneiro e o 31 de decembro de 2018.
Terceiro. Bases reguladoras
Orde do 19 de xuño de 2018 pola que se modifica a Orde do 19 de decembro de 2017 pola que se establecen as bases polas cales se rexerá a concesión da axuda económica, a través da tarxeta Benvida, para as familias con fillas e fillos nadas/os no ano 2018 e se procede á súa convocatoria.
Cuarto. Contía da axuda
Ao abeiro da modificación, a contía total da axuda que, con carácter xeral, ascende a 1.200 euros por cada neno/a durante un ano a razón de 100 euros mes farase efectiva para os devanditos beneficiarios:
No ano 2018: un único pagamento coa contía que corresponda en función do mes en que se dite a resolución de adopción ou garda con fins adoptivos e ata o mes de decembro, incluído.
No ano 2019: un único pagamento coa contía que corresponda desde xaneiro e ata o mes anterior a que se cumpra un ano desde que se dite a correspondente resolución de adopción ou garda con fins adoptivos.
En relación cos casos de ampliación, a estes beneficiarios computaráselles ata que se cumpran tres anos desde que se dite a correspondente resolución de adopción ou garda con fins adoptivos.
Quinto. Prazo presentación de solicitudes
Ábrese un novo prazo de presentación de solicitudes para as persoas que na anualidade 2018 e con carácter previo á entrada en vigor desta orde constituísen unha adopción ou fosen declaradas en situación de garda con fins adoptivos dun ou máis nenos/as nados/as con anterioridade ao 1 de xaneiro de 2018. Estas persoas dispoñerán dun prazo de dous meses desde a publicación desta orde no Diario Oficial de Galicia para presentar a solicitude de axuda.
Santiago de Compostela, 19 de xuño de 2018
RESOLUCIÓN do 25 de maio de 2018 pola que se dá publicidade aos convenios de colaboración subscritos no primeiro cuadrimestre do ano 2018.
Academia Galega de Seguridade Pública — III. Outras disposicións — 29/06/2018

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo 1
Dar publicidade á relación dos convenios subscritos pola Academia Galega de Seguridade Pública nos meses de xaneiro, febreiro, marzo e abril do ano 2018, que se incorpora como anexo I a esta resolución.
Artigo 2
Dar publicidade á relación dos convenios subscritos pola Academia Galega de Seguridade Pública no mes de decembro do ano 2017, que se incorpora como anexo II a esta resolución.
A Estrada, 25 de maio de 2018
CORRECCIÓN DE ERROS. Resolución do 8 de xuño de 2018 pola que se acorda a inclusión no Catálogo do patrimonio cultural de Galicia das carpintarías de ribeira denominadas de Carlagho e Casqueiro, do termo municipal de Moaña, como lugar de valor etnolóxico.
Consellería de Cultura, Educación e Ordenación Universitaria — III. Outras disposicións — 29/06/2018

Advertido erro na publicación da Resolución do 8 de xuño de 2018 pola que se acorda a inclusión no Catálogo do patrimonio cultural de Galicia das carpintarías de ribeira denominadas de Carlagho e Casqueiro do termo municipal de Moaña, como lugar de valor etnolóxico, publicada no Diario Oficial de Galicia número 118, do 21 de xuño de 2018, cómpre facer a oportuna corrección no sentido que se indica a continuación:
– Na páxina 30029, substituír a planimetría publicada:
Pola seguinte:
RESOLUCIÓN do 12 de xuño de 2018 pola que se dá publicidade ás axudas concedidas ao abeiro da Orde do 5 de decembro de 2017 (Diario Oficial de Galicia número 12, do 17 de xaneiro de 2018), pola que establecen as bases reguladoras para a concesión, en réxime de concorrencia competitiva, de subvencións a concellos de Galicia e ás súas entidades públicas con personalidade xurídica propia, e agrupacións de concellos, para o equipamento e a mellora das instalacións e locais utilizados para a realización de actividades culturais.
Consellería de Cultura, Educación e Ordenación Universitaria — III. Outras disposicións — 29/06/2018

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade da publicación no Diario Oficial de Galicia das subvencións concedidas, con expresión da convocatoria, do programa e do crédito orzamentario a que se imputan, o beneficiario, a cantidade concedida e finalidade ou finalidades da subvención.
Ordenar a publicación no Diario Oficial de Galicia das subvencións concedidas con cargo á aplicación orzamentaria 10.20.432B.760.0, Subvencións, en réxime de concorrencia competitiva, a concellos de Galicia e ás súas entidades públicas con personalidade xurídica propia, e agrupacións de concellos, para o equipamento e mellora das instalacións e locais utilizados para a realización de actividades culturais.
Santiago de Compostela, 12 de xuño de 2018
RESOLUCIÓN do 18 de xuño de 2018, da Secretaría Xeral de Emprego, pola que se fai pública a concesión dos premios do certame Cooperativismo no Ensino 2018, dirixido ao alumnado dos centros educativos de Galicia.
Consellería de Economía, Emprego e Industria — III. Outras disposicións — 29/06/2018

Mediante a Orde do 15 de decembro de 2017, da Consellería de Economía, Emprego e Industria (DOG núm. 14, do 19 de xaneiro de 2018), establecéronse as bases reguladoras do certame Cooperativismo no Ensino 2018, dirixido ao alumnado dos centros educativos de Galicia, e procedeuse á súa convocatoria para o ano 2018.
Nas bases reguladoras establécese que os traballos participantes neste concurso serán avaliados por un tribunal e que a persoa titular da Secretaría Xeral de Emprego resolverá a concesión dos premios, que serán obxecto de publicación no
Diario Oficial de Galicia
.
Unha vez emitidas as propostas de concesión dos premios polos tribunais encargados de avaliar os traballos presentados, nas súas reunións do 15 de maio de 2018, e sen que fosen formuladas reclamacións, mediante a Resolución da Secretaría Xeral de Emprego, do 15 de xuño de 2018, aprobouse a concesión dos premios.
Por todo o anterior,
Facer pública a concesión dos premios do certame Cooperativismo no Ensino 2018 dirixido ao alumnado dos centros educativos de Galicia que se relacionan no anexo que se xunta a esta resolución.
Santiago de Compostela, 18 de xuño de 2018
• Modalidade de actividades artísticas, dirixida ao alumnado dos centros de educación infantil, primaria e educación especial por categorías:
– Categoría A: alumnado de 2º ciclo de educación infantil.
Premio ao mellor traballo: Un mar de ideas, un traballo cooperativo do CEIP Plurilingüe Domaio.
Accésit: Bamboleo do CEIP San Miguel de Reinante.
– Categoría B: alumnado de 1º e 2º de educación primaria.
Premio ao mellor traballo: Coñecer o pasado para construír xuntos o futuro do CEIP Plurilingüe Domaio.
Accésit: Dixitalización do proxecto das terras raras do CEIP Sestelo Baión.
– Categoría C: alumnado de 3º e 4º de educación primaria.
Premio ao mellor traballo: Coidar o planeta é responsabilidade de todos do CEIP Plurilingüe Domaio.
Accésit: Coópera do CEIP San Miguel de Reinante.
– Categoría D: alumnado de 5º e 6º de educación primaria.
Premio ao mellor traballo: Cooperando... facemos a mellor das historias do CEIP Plurilingüe Domaio.
Accésit: Unha fórmula para cooperar do CEIP San Miguel de Reinante.
• Modalidade de actividades cooperativizadas, dirixida ao alumnado dos centros de educación secundaria obrigatoria e educación especial.
Premio ao mellor traballo: Asemblea Xeral do IES de Melide.
Accésit: Cross Designs, cooperativa estudantil do CPI O Cruce.
• Modalidade de proxectos empresariais cooperativos, dirixida ao alumnado dos centros de formación profesional e de ensinanzas de réxime especial.
Premio ao mellor proxecto empresarial cooperativo: Radon Innova Solucións (RADIS), S. Coop. Galega presentado polo alumnado do CIFP As Mercedes.
Accésit ao proxecto empresarial finalista: Aura, S. Coop. Galega presentado polo alumnado do CIFP Someso.
RESOLUCIÓN do 22 de xuño de 2018, da Secretaría Xeral de Emprego, pola que se fai pública a concesión dos premios á cooperación 2018.
Consellería de Economía, Emprego e Industria — III. Outras disposicións — 29/06/2018

Mediante a Orde do 15 de decembro de 2017, da Consellería de Economía, Emprego e Industria (DOG núm. 14, do 19 de xaneiro de 2018), establecéronse as bases reguladoras dos premios á cooperación e procedeuse á súa convocatoria para o ano 2018.
Nas bases reguladoras establécese que a Comisión Permanente do Consello Galego de Cooperativas actuará como tribunal e que a persoa titular da Secretaría Xeral de Emprego resolverá a concesión dos premios que serán obxecto de publicación no
Diario Oficial de Galicia
.
Unha vez emitida a proposta de concesión dos premios pola Comisión Permanente do Consello Galego de Cooperativas, na súa reunión do 5 de xuño de 2018, e sen que fosen formuladas reclamacións, mediante a Resolución da Secretaría Xeral de Emprego, do 21 de xuño de 2018, aprobouse a concesión dos premios.
Por todo o anterior,
Facer pública a concesión dos premios á cooperación 2018 ás entidades que se indican a continuación:
Premios aos valores cooperativos a Aira, Sociedade Cooperativa Galega.
Premio ao mellor proxecto cooperativo novo a Bico de Grao, Sociedade Cooperativa Galega.
Premio á traxectoria cooperativa a Viña Costeira, Sociedade Cooperativa Galega.
Santiago de Compostela, 22 de xuño de 2018
RESOLUCIÓN do 19 de xuño de 2018, da Dirección Xeral de Comercio e Consumo, pola que se dá publicidade ás axudas concedidas ao abeiro da Orde do 29 de decembro de 2017 pola que se establecen as bases reguladoras para a concesión, en réxime de concorrencia competitiva, de subvencións para proxectos de expansión comercial e novas fórmulas de comercialización no sector comercial e artesanal, e se convocan para o ano 2018 (código de procedemento IN228A) (Diario Oficial de Galicia número 23, do 1 de febreiro).
Consellería de Economía, Emprego e Industria — III. Outras disposicións — 29/06/2018

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 22 das bases reguladoras da orde, procédese á publicación das subvencións concedidas por resolución do conselleiro de Economía, Emprego e Industria relacionadas no anexo.
Norma reguladora: Orde do 29 de decembro de 2017 pola que se establecen as bases reguladoras para a concesión, en réxime de concorrencia competitiva, de subvencións para proxectos de expansión comercial e novas fórmulas de comercialización no sector comercial e artesanal, e se convocan para o ano 2018 (código de procedemento IN228A).
Crédito orzamentario: 1.000.000 euros.
Aplicación orzamentaria: 09.30.751A.770.1.
Finalidade: proxectos de expansión comercial e novas fórmulas de comercialización no sector comercial e artesanal.
Santiago de Compostela, 19 de xuño de 2018
RESOLUCIÓN do 26 de xuño de 2018 pola que se aproban e se fan públicas as relacións definitivas de admitidos e excluídos ás probas para a renovación da habilitación do persoal de acceso a espectáculos públicos e actividades recreativas.
Academia Galega de Seguridade Pública — III. Outras disposicións — 27/06/2018

De conformidade co establecido no artigo 5 da Orde do 21 de xaneiro de 2010 pola que se regula a actividade de control de acceso a espectáculos públicos e actividades recreativas e se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas (DOG núm. 24, do 5 de febreiro), e no punto sexto da Resolución do 20 de abril de 2018 pola que se convocan probas para a renovación da habilitación do persoal de control de acceso a espectáculos públicos e actividades recreativas (DOG núm. 85, do 3 de maio), esta dirección xeral
Aprobar as listaxes definitivas de admitidos e excluídos ás probas para a renovación da habilitación do persoal de control de acceso a espectáculos públicos e actividades recreativas convocadas pola Resolución do 20 de abril de 2018 (DOG núm. 85, do 3 de maio).
A listaxe definitiva de aspirantes admitidos poderá consultarse a través da páxina web oficial da Academia Galega de Seguridade Pública, http://agasp.xunta.es
A listaxe definitiva de aspirantes excluídos, con indicación da causa determinante da súa exclusión, figura como anexo a esta resolución.
Composición do tribunal cualificador:
1. O tribunal cualificador das probas correspondentes a esta convocatoria está formado polos seguintes membros:
– Tribunal titular:
Presidenta: Mónica María Castro Pérez.
Secretario: Roberto Pérez Fonte.
Vogais:
Ana Purificación Otero Ferreiro.
Jesús Lata Buceta.
Constantino Grandío Rivas.
– Tribunal suplente:
Presidente: Ramón Quiroga Limia.
Secretario: Ramón Freire Priegue.
Vogais:
José Antonio Fernández López.
José Ramón Viñas Diz.
Marco Antonio Freire Serén.
2. O réxime xurídico aplicable ao tribunal calificador será o que establece para os órganos colexiados a Lei 40/2015, do 1 de outubro, de réxime xurídico do sector público.
Desenvolvemento das probas:
Convócanse os/as aspirantes que figuran na listaxe de admitidos para a realización da proba, que terá lugar o vindeiro día 6 de xullo na sede da Academia Galega de Seguridade Pública, sita na avenida da Cultura, s/n (A Estrada).
Proba psicolóxica: ás 13.00 horas.
Os aspirantes deberán ir provistos de DNI ou documento acreditativo da súa identidade, a xuízo do tribunal, así como de bolígrafo de cor azul.
A Estrada, 26 de xuño de 2018
RESOLUCIÓN do 26 de xuño de 2018 pola que se aproban e se fan públicas as relacións definitivas de admitidos e excluídos ás probas para a obtención da habilitación do persoal de acceso a espectáculos públicos e actividades recreativas, así como a composición do tribunal cualificador, a data, a hora e o lugar de realización das probas.
Academia Galega de Seguridade Pública — III. Outras disposicións — 27/06/2018

De conformidade co establecido no artigo 5 da Orde do 21 de xaneiro de 2010 pola que se regula a actividade de control de acceso a espectáculos públicos e actividades recreativas e se aproban as bases xerais das probas para a obtención da habilitación do persoal de control de acceso a espectáculos públicos e actividades recreativas (DOG núm. 24, do 5 de febreiro), e no ordinal sétimo da Resolución do 20 de abril de 2018 pola que se convocan probas para a obtención da habilitación do persoal de control de acceso a espectáculos públicos e actividades recreativas (DOG núm. 85, do 3 de maio), esta dirección xeral
Aprobar as listaxes definitivas de admitidos e excluídos ás probas para a obtención da habilitación do persoal de control de acceso a espectáculos públicos e actividades recreativas convocadas pola Resolución do 20 de abril de 2018 pola que se convocan probas para a obtención da habilitación do persoal de control de acceso a espectáculos públicos e actividades recreativas (DOG núm. 85, do 3 de maio).
A listaxe definitiva de aspirantes admitidos poderase consultar a través da páxina web oficial da Academia Galega de Seguridade Pública, http://agasp.xunta.es
A listaxe definitiva de aspirantes excluídos, con indicación da causa determinante da súa exclusión, figura como anexo a esta resolución.
Composición do tribunal cualificador:
1. O tribunal cualificador das probas correspondentes a esta convocatoria está formado polos seguintes membros:
– Tribunal titular:
Presidenta: Mónica María Castro Pérez.
Secretario: Roberto Pérez Fonte.
Vogais:
Ana Purificación Otero Ferreiro.
Jesús Lata Buceta.
Constantino Grandío Rivas.
Marco Antonio Freire Serén.
– Tribunal suplente:
Presidente: Ramón Quiroga Limia.
Secretario: Ramón Freire Priegue.
Vogais:
José Antonio Fernández López.
José Ramón Viñas Diz.
Marco Antonio Freire Serén.
2. O réxime xurídico aplicable ao tribunal calificador será o que establece para os órganos colexiados a Lei 40/2015, do 1 de outubro, de réxime xurídico do sector público.
Desenvolvemento das probas:
Convócanse os/as aspirantes que figuran na listaxe de admitidos para a realización das probas, que terán lugar o vindeiro día 6 de xullo na sede da Academia Galega de Seguridade Pública, sita na avenida da Cultura, s/n (A Estrada).
Proba de coñecementos: ás 9.30 horas.
Proba psicolóxica: ás 11.30 horas.
Os aspirantes deberán ir provistos de DNI ou documento acreditativo da súa identidade, ao xuízo do tribunal, así como de bolígrafo de cor azul.
A Estrada, 26 de xuño de 2018
RESOLUCIÓN do 13 de xuño de 2018, da Dirección Xeral de Patrimonio Natural, pola que se dá publicidade dos beneficiarios das axudas concedidas a titulares de terreos cinexéticos ordenados (Tecor) de Galicia afectados polos incendios, no ámbito da competencia desta consellería (código de procedemento MT100A).
Consellería de Medio Ambiente e Ordenación do Territorio — III. Outras disposicións — 27/06/2018

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 17 da Lei 1/2016, do 18 de xaneiro, de transparencia e bo goberno,
Dar publicidade á relación de persoas beneficiarias das axudas concedidas pola Consellería de Medio Ambiente e Ordenación do Territorio ao abeiro da Orde conxunta do 27 de outubro de 2017, mediante a cal se establecen as bases reguladoras e a convocatoria das axudas previstas polo Decreto 102/2017, do 19 de outubro, de medidas urxentes de axuda para a reparación de danos causados polos incendios que se produciron en Galicia durante o mes de outubro do ano 2017 - Capítulo IV Axudas destinadas a titulares de terreos cinexéticos ordenados (Tecor) de Galicia afectados polos incendios no ámbito da competencia da Consellería de Medio Ambiente e Ordenación do Territorio (código de procedemento MT100A), que figuran como anexo á presente resolución.
Santiago de Compostela, 13 de xuño de 2018
a) Norma reguladora da convocatoria: Orde conxunta do 27 de outubro de 2017 mediante a cal se establecen as bases reguladoras e a convocatoria das axudas previstas polo Decreto 102/2017, do 19 de outubro, de medidas urxentes de axuda para a reparación de danos causados polos incendios que se produciron en Galicia durante o mes de outubro do ano 2017 - Capítulo IV Axudas destinadas a titulares de terreos cinexéticos ordenados (Tecor) de Galicia afectados polos incendios no ámbito da competencia da Consellería de Medio Ambiente e Ordenación do Territorio (código de procedemento MT100A).
b) Aplicación orzamentaria: 07.03.541B.781.0. Crédito orzamentario: 300.000 €.
c) Finalidade: o outorgamento de axudas específicas para sufragar os gastos derivados das actuacións que se leven a cabo para paliar os danos causados nos terreos cinexeticamente ordenados como consecuencia dos incendios que se produciron durante o mes do outubro do ano 2017, incluídos os danos producidos desde o día do incendio ata o 31 de decembro de 2017.
d) Destinatarios: os titulares de terreos cinexéticos ordenados (Tecor) de Galicia, regulados no artigo 13 da Lei 13/2013, do 23 de decembro, de caza de Galicia, afectados pola vaga de incendios que se produciron en Galicia no mes de outubro de 2017.
e) Beneficiarios e importe concedido, incluíndo os beneficiarios que renunciaron á subvención:
RESOLUCIÓN do 11 de xuño de 2018 pola que se dá publicidade a un encargo ao medio propio Empresa Pública de Servizos Agrarios Galegos, S.A. para executar durante os exercicios 2017 e 2018.
Consellería de Medio Ambiente e Ordenación do Territorio — III. Outras disposicións — 27/06/2018

1. Resolución do 7 de agosto de 2017, da Consellería de Medio Ambiente e Ordenación do Territorio, pola que se lle encarga ao medio propio Empresa Pública de Servizos Agrarios Galegos, S.A. a execución da obra de construción da segunda rede de sendas e camiños no sur do Monte Gaiás, denominado Bosque de Galicia (Santiago de Compostela), cofinanciada polo Fondo Europeo de Desenvolvemento Rexional (Feder) nun 80 % do marco do programa operativo Feder Galicia 2014-2020.
– Actividade: execución da obra de construción da segunda rede de sendas e camiños no sur do Monte Gaiás, denominado Bosque de Galicia (Santiago de Compostela).
– Natureza e alcance da xestión encomendada: esta encomenda ten natureza intersubxectiva ao ter a Empresa Pública de Servizos Agrarios Galegos, S.A. a consideración de medio instrumental da Administración, segundo o disposto na disposición adicional vixésimo quinta do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público.
– Prazo de vixencia. O prazo de execución foi de nove (9) meses e empezou a contar desde o día seguinte ao da notificación da encomenda.
– Financiamento. Tramitouse con cargo aos orzamentos da Comunidade Autónoma de Galicia para os anos 2017 e 2018, aplicación orzamentaria 07.03.541B.601.2, e foi cofinanciada nun 80 % con fondos do programa operativo Feder Galicia 2014-2020, dentro do seu obxectivo específico 6.3.2. Protección, desenvolvemento e promoción das áreas naturais, en particular as de interese turístico.
Santiago de Compostela, 11 de xuño de 2018
RESOLUCIÓN do 20 de xuño de 2018 pola que se modifica a Resolución do 5 de xullo de 2010 pola que se fai pública a composición e o funcionamento da mesa de contratación permanente nesta universidade.
Universidade de Vigo — III. Outras disposicións — 28/06/2018

Mediante Resolución reitoral do 5 de xullo de 2010 (DOG nº 140, do 23 de xullo) estableceuse a composición permanente da mesa de contratación da Universidade de Vigo e fixáronse as súas normas de funcionamento.
Posteriormente, por Resolución reitoral do 10 de abril de 2018 (DOG nº 73, do 16 de abril) modificábase o punto primeiro da dita resolución estableceuse unha nova composición da mesa de contratación. Ao respecto, e dado o novo deseño de competencias, considérase oportuno cambiar a persoa designada para presidir a mesa de contratación e un vogal.
Por todo o anteriormente exposto, acórdase ditar a seguinte resolución:
Primeiro. Da Resolución do 8 de xuño de 2018, de delegación de competencias (DOG nº 111, do 12 de xuño) suprímese do punto III a letra c) «A presidencia da mesa de contratación».
Segundo. Modificar o punto primeiro da Resolución do 5 de xullo de 2010 (na redacción dada pola Resolución reitorial do 10 de abril de 2018) pola que se fai pública a composición e o funcionamento da mesa de contratación permanente da Universidade de Vigo nos parágrafos relativos á persoa que exercerá os labores de presidencia e do vogal que ocupa a Vicexerencia en materia económica. Estes quedan redactados nos seguintes termos:
– «.... Presidente/a: a persoa que ocupe a Vicerreitoría de Economía, que poderá ser suplida en caso de vacante, ausencia ou enfermidade pola persoa que designe o reitor.
– Vogal: o director de Administración».
Esta resolución entrará en vigor o día seguinte ao da súa publicación no
Diario Oficial de Galicia
.
Vigo, 20 de xuño de 2018
RESOLUCIÓN do 11 de xuño de 2018 pola que se publica o plan de estudos de máster universitario en Prevención de Riscos Laborais e Riscos Comúns.
Universidade da Coruña — III. Outras disposicións — 28/06/2018

O máster universitario en Prevención de Riscos Laborais e Riscos Comúns obtivo a verificación do plan de estudos polo Consello de Universidades, logo de informe favorable da Axencia para a Calidade do Sistema Universitario de Galicia, e a autorización da Comunidade Autónoma de Galicia para a súa implantación. Por Acordo do Consello de Ministros do 24 de febreiro de 2012 estableceuse o carácter oficial do título e a súa inscrición no Rexistro de Universidades, Centros e Títulos (RUCT) (publicado no
Boletín Oficial del Estado
(BOE), do 26 de marzo, por Resolución da Secretaría Xeral de Universidades do 5 de marzo de 2012). O seu plan de estudos foi publicado por Resolución do 30 de maio de 2012 no BOE do 20 de xuño de 2012.
Polo exposto, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007,
Publicar o plan de estudos conducente á obtención do título de máster universitario en Prevención de Riscos Laborais e Riscos Comúns pola Universidade da Coruña, que se estrutura segundo consta no anexo.
A Coruña, 11 de xuño de 2018
Código RUCT: 4312820.
Estrutura das ensinanzas (Real decreto 1393/2007, anexo I, número 5.1):
1. Rama de coñecemento á que se adscribe o título: Ciencias Sociais e Xurídicas.
2. Distribución do plan de estudos en créditos ECTS, por tipo de materia:
3. Especialidades do título:
– Seguridade no Traballo.
– Hixiene Industrial.
– Ergonomía e Psicosocioloxía Aplicada.
4. Contido do plan de estudos:
5. Condicións de terminación:
O alumnado deberá elixir unha especialidade e superar 60 créditos ECTS, distribuídos como se indica no punto 2, para obter o título de máster universitario en Prevención de Riscos Laborais e Riscos Comúns.
EXTRACTO da Resolución do 11 de xuño de 2018 pola que se establecen as bases reguladoras para a concesión, en réxime de concorrencia non competitiva, das subvencións para a consolidación e a estruturación de unidades de investigación competitivas nos centros tecnolóxicos consolidados de Galicia, e se procede á súa convocatoria para o ano 2018.
Axencia Galega de Innovación — III. Outras disposicións — 28/06/2018

BDNS (Identif.): 403916.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans):
Primeiro. Beneficiarios
Poderán ser beneficiarios das axudas os centros de innovación e tecnoloxía da Comunidade Autónoma de Galicia que teñan a consideración de consolidados.
Teñen a consideración de centros tecnolóxicos consolidados aqueles que figuran inscritos (ou teñan resolución de recoñecemento como centro tecnolóxico ou centro de apoio á innovación tecnolóxica de ámbito estatal) no rexistro regulado no Real decreto 2093/2008, do 19 de decembro, polo que se regulan os centros tecnolóxicos e os centros de apoio á innovación tecnolóxica de ámbito estatal e se crea o rexistro de tales centros.
Segundo. Finalidade
Esta resolución ten por obxecto aprobar as bases polas que se rexerá a concesión das subvencións da Axencia Galega de Innovación dirixidas aos centros tecnolóxicos consolidados de Galicia para financiar gastos estruturais e de funcionamento, co fin de incentivar a transferencia de resultados da investigación, do coñecemento e das capacidades tecnolóxicas ao mercado. Así mesmo, por medio desta resolución convócanse estas axudas para o ano 2018 en réxime de publicidade, obxectividade e concorrencia non competitiva (código de procedemento IN845A).
Terceiro. Bases reguladoras
Publícanse conxuntamente coa convocatoria.
Cuarto. Importe
Importe total da convocatoria: 1.872.000 euros.
O importe das axudas determínase en función da valoración dunha serie de indicadores que miden, de forma obxectiva, a perspectiva financeira, de resultados e de igualdade dos centros tecnolóxicos (indicadores que figuran no anexo II da convocatoria).
Quinto. Prazo de presentación de solicitudes
Un mes contado a partir do día seguinte ao da publicación desta convocatoria no Diario Oficial de Galicia. Entenderase como último día do prazo o correspondente ao mesmo ordinal do día da publicación.
Santiago de Compostela, 11 de xuño de 2018
RESOLUCIÓN do 11 de xuño de 2018 pola que se publica a modificación do plan de estudos do máster universitario en Dereito: Estudos da Unión Europea.
Universidade da Coruña — III. Outras disposicións — 28/06/2018

O plan de estudos da titulación de máster universitario en Dereito: Estudos da Unión Europea pola Universidade da Coruña foi publicado por Resolución do 28 de decembro de 2011 no
Boletín Oficial del Estado
(BOE) do 18 de xaneiro de 2012, unha vez establecido o carácter oficial do título por Acordo do Consello de Ministros do 28 de outubro de 2011 (publicado no BOE do 25 de novembro de 2011 por Resolución da Secretaría Xeral de Universidades do 7 de novembro de 2011).
A Universidade da Coruña presentou unha solicitude de modificación do plan de estudos do dito máster que obtivo o informe favorable da Axencia para a Calidade do Sistema Universitario de Galicia (ACSUG).
O Real decreto 1393/2007, do 29 de outubro, polo que se establece a ordenación das ensinanzas universitarias oficiais, modificado polo Real decreto 861/2010, do 2 de xullo, dispón no artigo 28 o procedemento para a modificación de plans de estudo conducentes á obtención de títulos xa verificados.
Polo exposto,
Publicar o plan de estudos conducente á obtención do título de máster universitario en Dereito: Estudos da Unión Europea pola Universidade da Coruña coas modificacións aprobadas, que se estrutura segundo consta no anexo e con efectos desde el curso académico 2017/18.
A Coruña, 11 de xuño de 2018
Plan de estudos que se inicia no curso 2017/18 por modificación do anterior.
Código RUCT: 4310464.
Estrutura das ensinanzas (Real decreto 1393/2007, anexo I, número 5.1):
1. Rama de coñecemento á que se adscribe o título: Ciencias Sociais e Xurídicas.
2. Distribución do plan de estudos en créditos ECTS, por tipo de materia:
3. Contido do plan de estudos:
Unidade temporal:
A unidade temporal de todas as materias é cuadrimestral e no curso existe un equilibrio de créditos entre o 1º e o 2º cuadrimestre, que deberá ser respectado no caso de producirse unha modificación da organización temporal das materias.
4. Condicións de terminación:
O alumnado deberá superar 60 créditos ECTS, distribuídos como se indica no punto 2, para obter o título de máster universitario en Dereito: Estudos da Unión Europea.
EXTRACTO da Resolución do 14 de xuño de 2018 pola que aproban as bases para a concesión, en réxime de concorrencia competitiva, de subvencións para o desenvolvemento de cinco proxectos audiovisuais e para a posterior axuda á produción dunha obra audiovisual de contido específico que fomente a difusión dos valores culturais do Camiño de Santiago de cara á celebración do Xacobeo 2021, e se procede á súa convocatoria.
Axencia Galega das Industrias Culturais — III. Outras disposicións — 28/06/2018

BDNS (Identif.): 404789.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvenciones (http://www.pap.minhap.gob.es/bdnstrans/index):
Primeiro. Persoas beneficiarias
Poderán optar a estas subvencións todas as persoas xurídicas constituídas como produtoras audiovisuais independentes cunha antigüidade mínima e sen interrupcións dun ano (epígrafe IAE 9611) e con sucursal ou oficina permanente polo menos durante un ano, previo a esta convocatoria, na Comunidade Autónoma de Galicia ou nun Estado membro da UE, ou que forme parte do acordo que establece a Área Económica Europea, e que desenvolvan a súa actividade habitual en Galicia.
Por produtora audiovisual independente enténdese, para os efectos desta convocatoria, toda persoa xurídica privada que teña a iniciativa e asuma a responsabilidade na produción audiovisual nos termos establecidos na Lei 55/2007, do 28 de decembro, do cinema, (artigo 4.n). Cando a persoa xurídica sexa unha agrupación de interese económico (AIE), os requisitos citados deberán ser cumpridos por todas as empresas que a integran no momento da súa constitución.
Segundo. Finalidade
Desenvolvemento de cinco proxectos audiovisuais e para o posterior financiamento da produción dunha obra audiovisual que non só promova a creatividade audiovisual senón tamén promova e difunda o Camiño de Santiago, a cultura xacobea e a internacionalización da marca Galicia como obxectivo estratéxico da Comunidade Autónoma de cara ao Xacobeo 2021.
Terceiro. Bases reguladoras
Resolución do 14 de xuño de 2018 pola que se aproban as bases para a concesión, en réxime de concorrencia competitiva, de subvencións para o desenvolvemento de cinco proxectos audiovisuais e para a posterior axuda á produción dunha obra audiovisual de contido específico que fomente a difusión dos valores culturais do Camiño de Santiago de cara á celebración do Xacobeo 2021, e se procede á súa convocatoria.
Cuarto. Importe
Para a concesión das subvencións convocadas destinarase un crédito máximo de 1.575.000 euros, coa seguinte distribución por anualidades na aplicación orzamentaria 10.A1.432B.770.0:
2018: 75.000 €.
2019: 600.000 €.
2020: 900.000 €.
Quinto. Prazo de presentación de solicitudes
Un mes desde o día seguinte ao da publicación deste extracto no Diario Oficial de Galicia.
Santiago de Compostela, 14 de xuño de 2018
ORDE do 21 de xuño de 2018 pola que se amplía o crédito da Orde do 27 de decembro de 2017 pola que se establecen as bases reguladoras para a concesión, en réxime de concorrencia competitiva, de subvencións destinadas á creación de viveiros industriais de empresas en parques empresariais da Comunidade Autónoma de Galicia, e se procede á súa convocatoria para o ano 2018 (código de procedemento IN541A).
Consellería de Economía, Emprego e Industria — III. Outras disposicións — 28/06/2018

A través da Orde do 27 de decembro de 2017 (DOG núm. 12, do 17 de xaneiro de 2018), convocáronse para o ano 2018 as subvencións destinadas á creación de viveiros industriais de empresas en parques empresariais da Comunidade Autónoma de Galicia, en réxime de concorrencia competitiva.
O artigo 2 da parte dispositiva da Orde do 27 de decembro de 2017, relativo ao crédito orzamentario destinado ás axudas, establece que se destinará unha contía de 589.862,00 euros con cargo á aplicación orzamentaria 09.20.732-A 760.1 e prevese a posibilidade de incrementar as ditas cantidades en función das solicitudes presentadas e de acordo coa dispoñibilidade de crédito, non supoñendo este feito a apertura dun novo prazo de presentación de solicitudes.
Para a tramitación dos expedientes de axuda desta convocatoria, o crédito orzamentario inicial deberase incrementar para atender as necesidades de fondos para a súa tramitación. Polo que procede a oportuna modificación orzamentaria incorporando crédito na aplicación 09.20.732-A 760.1, Axudas para a creación de viveiros industriais de empresas en parques empresariais da Comunidade Autónoma de Galicia, por un importe total de 111.178,00 euros.
En consecuencia, en uso das atribucións que me foron conferidas,
Artigo único. Ampliación do crédito orzamentario
Modificar o artigo 2 da parte dispositiva da Orde da Consellería de Economía, Emprego e Industria do 27 de decembro de 2017, no referente ao crédito orzamentario destinado, e incrementar este en 111.178,00 euros, pasando de 589.862,00 euros á cantidade final de 701.040,00 euros.
Santiago de Compostela, 21 de xuño de 2018
RESOLUCIÓN do 28 de maio de 2018, da Secretaría Xeral Técnica da Consellería de Sanidade, pola que se lles dá publicidade aos convenios de colaboración subscritos por esta consellería e polo Servizo Galego de Saúde no primeiro cuadrimestre do ano 2018.
Consellería de Sanidade — III. Outras disposicións — 07/06/2018

O artigo 15.2 da Lei 1/2016, de 18 de xaneiro, de transparencia e bo goberno, impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para cumplir con esa obriga, por medio da presente resolución dáselle publicidade á relación dos convenios subscritos pola Consellería de Sanidade e polo Servizo Galego de Saúde no primeiro cuadrimestre do ano 2018, que se incorpora como anexo a esta resolución.
Santiago de Compostela, 28 de maio de 2018
RESOLUCIÓN do 18 de maio de 2018 pola que se dá publicidade dos convenios de colaboración subscritos por este organismo no primeiro cuadrimestre do ano 2018.
Escola Galega de Administración Pública — III. Outras disposicións — 06/06/2018

En virtude do establecido no artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro),
Darlle publicidade á relación dos convenios subscritos pola Escola Galega de Administración Pública referida aos meses de xaneiro, febreiro, marzo e abril do ano 2018, que se incorpora como anexo a esta resolución.
Santiago de Compostela, 18 de maio de 2018
Convenios de colaboración subscritos pola Escola Galega de Administración Pública nos meses de xaneiro, febreiro, marzo e abril de 2018.
ORDE do 21 de maio de 2018 pola que se substitúen varios vogais do Consello Galego de Seguridade e Saúde Laboral.
Consellería de Economía, Emprego e Industria — II. Autoridades e persoal — 04/06/2018

A Lei 14/2007, do 30 de outubro, pola que se crea e regula o Instituto Galego de Seguridade e Saúde Laboral regula no seu artigo 16 a composición e o procedemento de nomeamento das persoas vogais do Consello Galego de Seguridade e Saúde Laboral.
Conforme o previsto na dita lei realizouse proposta de designación e de cesamento por parte da Confederación de Empresarios de Galicia (CEG) de dúas persoas vogais integrantes no Consello Galego de Seguridade e Saúde Laboral.
En consecuencia, no exercicio das atribucións conferidas de conformidade co disposto no artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único.
Substitución de vogais
Á proposta da Confederación de Empresarios de Galicia (CEG):
En calidade de titular:
a) Disponse o cesamento de: Miguel Varela Varela.
b) Disponse o nomeamento de: Jorge Somoza Lázare.
En calidade de suplente:
a) Disponse o cesamento de: Jorge Somoza Lázare.
b) Disponse o nomeamento de: Jaime Luis López Vázquez.
Disposición derradeira única.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 21 de maio de 2018
RESOLUCIÓN do 10 de abril de 2018, da Dirección Xeral de Xuventude, Participación e Voluntariado, pola que se procede á publicación das subvencións concedidas ao abeiro da Orde do 18 de maio de 2017, pola que se regulan as subvencións para entidades de acción voluntaria de carácter privado para o fomento e a realización de actividades de voluntariado e se procede á súa convocatoria para o ano 2017.
Consellería de Política Social — III. Outras disposicións — 06/06/2018

De conformidade co disposto no artigo 15.1 da Lei 9/2007, do 17 de xuño, de subvencións de Galicia, e tendo en conta o disposto no artigo 17.1 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas coa expresión da convocatoria, o programa, o beneficiario, a cantidade concedida e a finalidade ou as finalidades da subvención.
Así e conforme coa normativa indicada, procédese á seguinte publicación:
Convocatoria: Orde do 18 de maio de 2017 pola que se regulan as subvencións para entidades de acción voluntaria de carácter privado para o fomento e a realización de actividades de voluntariado e se procede á súa convocatoria para o ano 2017.
Programa: para actividades de voluntariado dos distintos programas presentados polas entidades de carácter privado sen ánimo de lucro, sempre que desenvolvan proxectos de acción voluntaria no ámbito territorial da Comunidade Autónoma de Galicia nas seguintes áreas: sensibilización, para o fomento do voluntariado; formación, de carácter permanente do seu persoal e coordinación, a través do fomento do traballo en rede das diferentes entidades.
Crédito orzamentario: un total de 137.080,32 € (cento trinta e sete mil oitenta euros con trinta e dous centimos) da aplicación orzamentaria 12.05.312F.481.0, para as entidades de acción voluntaria de carácter privado.
Finalidade: fomentar e realizar actividades de voluntariado, das que se subvencionarán os gastos correntes derivados destas entre os que se inclúen: a contratación de persoal técnico, de persoal experto, de material funxible, dos servizos telefónicos, postais e telegráficos e dos seguros das persoas voluntarias. A contía máxima da axuda non superará os 4.000 € nin o 75 % do orzamento total do proxecto presentado.
Entidades beneficiarias e contías: as entidades beneficiarias e os importes concedidos relaciónanse no anexo á resolución.
Santiago de Compostela, 10 de abril de 2018
DECRETO 57/2018, do 31 de maio, polo que se nomea reitor magnífico da Universidade de Santiago de Compostela o profesor doutor Antonio López Díaz.
Consellería de Cultura, Educación e Ordenación Universitaria — II. Autoridades e persoal — 05/06/2018

A Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, regula no seu artigo 20 a forma de elección do reitor e dispón que será nomeado polo órgano correspondente da comunidade autónoma.
Pola súa banda, os estatutos da Universidade de Santiago de Compostela, aprobados polo Decreto 14/2014, do 30 de xaneiro, dispón no seu artigo 83 que o reitor será elixido pola comunidade universitaria, mediante elección directa e sufraxio universal libre e secreto e nomeado polo órgano correspondente da Xunta de Galicia.
En virtude do disposto no artigo 20 da Lei orgánica de universidades e nos estatutos da propia universidade, tivo lugar, o día 23 de abril de 2018, un novo proceso electoral para a elección de reitor.
Na Consellería de Cultura, Educación e Ordenación Universitaria recibiuse certificación da secretaria xeral da Universidade de Santiago de Compostela en que consta que o día 7 de maio de 2018 foi proclamado reitor electo o profesor doutor Antonio López Díaz.
Na súa virtude, no uso das atribucións que me confire a Lei 1/1983, do 22 de febreiro, reguladora da Xunta e da súa Presidencia, por instancia da Universidade de Santiago de Compostela, por proposta do conselleiro de Cultura, Educación e Ordenación Universitaria e logo de deliberación do Consello da Xunta de Galicia, na súa reunión do trinta e un de maio de dous mil dezaoito,
Artigo único. Nomear reitor magnífico da Universidade de Santiago de Compostela o profesor doutor Antonio López Díaz.
Santiago de Compostela, trinta e un de maio de dous mil dezaoito